**قاضی عبد الوحید فردوسی عظیم آبادی** (27 رجب 1289ھ – 19 ربیع اولاول 1326ھ) ایک ہندوستانی مسلمان مبلغ و عالم دین تھے۔ تحریک ندوہ کے شدید ناقد تھے، اپنے معاصر ڈھائی سو علما سے ندوہ کی مخالفت میں خطوط منگوا کر مجوعہ شائع کیا، کئی جلسے کیے، امام اہل سنت امام احمد رضا خان محدث بریلوی کو ایک خط لکھا جس میں ندوہ کے رد کے لیے **اخبار ندوہ حنفیہ** کا آغاز کرنے کے لیے علمی اعانت چاہی۔ ندوہ و وہابیت کے رد کے لیے **مجلس عالی حمایت سنیت محمدی** (1315ھ) میں قائم کی اور ایک مطبع **مطبع اعوان اہل سنت و جماعت** کا قیام عمل میں لائے، یہ تحریک ممتاز علما و مشائخ مولانا شاہ اکبر داناپوری، امام احمد رضا خاں، شیخ امین احمد فردوسی اور شاہ محسن داناپوری جیسے نامور ہستیوں کے ساتھ شروع کی گئی، جمادی الاول 1315ھ ہی میں ایک ماہنامہ رسالہ **مخزن تحقیق** ملقب بہ **تحفۂ حنفیہ** نکالنا شروع کیا۔ 1318ھ میں **مدرسہ حنفیہ** کی بنیاد رکھی۔

تعلیم
-----

قاضی عبد ہلوحید نے مروجہ نصاب کے مطابق مشرقی تعلیم حاصل کی ساتھ ہی انٹرنس اور ایف اے کے امتحانات بھی پاس کیے۔ ان کے والد قاضی عبد المجید ان کو مزید حصول تعلیم کے لیے انگلستان بھیجنا چاہتے تھے لیکن انھوں نے صاف انکار کر دیا۔

خدمات
-----

### تحفۂ حنفیہ

ماہنامہ رسالہ تحفۂ حنفیہ کا آغاز 1315ھ بمطابق 1898ء میں شروع کیا۔ رسالے کا تاریخی نام مخزن تحقیق اور اشاعتی نام تحفۂ حنفیہ تھا۔ رسالے کے سرورق پر 

|  |  |  |
| --- | --- | --- |
| "| حمایت اسلام و تائید شرع و اصحاب سنت و نکایت کفر و بدعت و تہدید ارباب ضلالت و بطالت | "|

کی عبارت موقوم ہوتی۔ امام احمد رضا خان کا نعتیہ دیوان حدائق بخشش حصہ اول پہلی مرتبہ تحفۂ حنفیہ ہی میں محرم 1325ھ سے 1326ھ تک شائع ہوا۔

### مدرسہ حنفیہ

1318ھ بمطابق 1900ء میں مدرسہ حنفیہ کے نام سے مدرسہ قائم کیا۔ مدرسہ ایک بڑے گھر میں قائم کیا گیا تھا، جسے مولانا کے والد نے وقف کے طور پر پیش کیا تھا۔ اس مدرسے میں تقریباً سو طلبہ تھے، جن میں سے اکثر کا تعلق سرحدی علاقوں سے تھا۔ افتتاحی جلسے کی صدارت شاہ محمد کمال ریئس اعظم پٹنہ نے کی اور سید سلیمان اشرف بہاری نے علم دین کے موضوع پر تقریر کی۔ اس مدرسے کے صدر مدرس بدایوں کے مولانا فضل حق تھے، کچھ عرصہ سید دیدار علی شاہ نے بھی اس عہدہ پر خدمات سر انجام دیں۔ تدریس کے لیے چھ سات اساتذہ تھے، مدرسے کے اخراجات رضاکارانہ تعاون اور زکوۃ کے طور پر حاصل ہونے والی چندے کی رقم سے پورے ہوتے تھے۔ لیکن ابتدائی سالوں ہی سے اسے مالی دشواریوں کا سامنا لاحق ہو گیا۔

وفات
----

فقط 37 سال کی عمر پائی، 19 ربیع اولاول 1326ھ بمطابق 21 اپریل 1908ء کو وفات پائی، شیخ المحدثین مولانا وصی احمد محدث سورتی نے غسل دیا اور امام احمد رضا خان بریلوی نے نماز جنازہ پڑھائی۔ کچی درگاہ موضع جمٹھلی شریف ضلع پٹنہ میں شیخ شہاب الدین عرف پیر جگ جوت کے مزار کی داہنی جانب مدفون ہوئے۔

مزید دیکھیے
-----------

* تحفۂ حنفیہ
* تحریک ندوت العلماء

حوالہ جات
---------

1. 1 2  مقالات قاضی عبد الودود بیگ مرتبہ پروفیسر کلیم الدین احمد، صفحہ 1
2. ↑  سوالات حق نما برؤس ندوۃ العلماء 1303ھ
3. ↑  فک فتنہ از بہار و پٹنہ، مرتبہ حکیم مومن سجاد چشتی، 1314ھ
4. ↑  مکتوبات علما و کلام اہل صفا، مدتبہ مولانا سید عبد الکریم بریلوی
5. ↑  مقالات قاضی عبد الودود مرتبہ پروفیسر کلیم الدین احمد، صفحہ 3
6. ↑  عقیدت پر مبنی اسلام اور سیاست اعلیٰ حصرت مولانا احمد رضا خان اور ان کی تحریک 1870-1920، ڈاکٹر اوشا سانیال، کتاب محل، مترجم، ڈاکٹر وارث مظہری، صفحہ 93
7. ↑  روداد مدرسہ 1320ھ، از قاضی عبد الوحید عظیم آبادی
8. ↑  عقیدت پر مبنی اسلام اور سیاست اعلیٰ حصرت مولانا احمد رضا خان اور ان کی تحریک 1870-1920، ڈاکٹر اوشا سانیال، کتاب محل، مترجم، ڈاکٹر وارث مظہری، صفحہ 93
9. ↑

| * د
* ب
* ت
احمد رضا خان  |
| --- |
| رضویات  ·  قبیلہ بڑیچ کی شخصیات  ·  خاندان احمد رضا |
| **کتابیات** | 
* فتاویٰ رضویہ
	+ حسام الحرمین
	+ تدبیر فلاح و نجات
* کنزالایمان
* الملفوظ
* حدائق بخشش

 |  |
| **شاہکار کام** | 
* قصیدہ نور
* قصیدہ معراجیہ
* مصطفٰی جان رحمت پہ لاکھوں سلام

 |
| ادارے | 
* دار العلوم منظر اسلام
* رضا اکیڈمی

 |
| **خاندان** | 
* **کاظم علی خان** پر دادا
* رضا علی خان دادا
* نقی علی خان والد
* حسن رضا خان بھائی
* مصطفٰی رضا خان بیٹا
* حامد رضا خان بیٹا
* ابراہیم رضا خان پوتا
* اختر رضا خان
* سبحان رضا خان
* توقیر رضا خان
* سبطین رضا خان
* عسجد رضا خان (موجودہ سجادہ نشین)

 |
| خلفا | 
* برہان الحق جبل پوری
* تقدس علی خان
* حاجی لعل محمد مدراسی
* حامد رضا خان
* سید دیدار علی شاہ
* سید سلیمان اشرف
* ضیاء الدین مدنی
* ظفر الدین بہاری
* عبد العلیم صدیقی
* قاضی عبد الوحید فردوسی
* محمد امجد علی اعظمی
* محمد شریف کوٹلوی
* محمد عبد السلام جبل پوری
* مصطفٰی رضا خان
* نعیم الدین مراد آبادی

 |
| **متعلقہ شخصیات** | 
* ڈاکٹر، اوشا سانیال
* پروفیسر حاکم علی

 |
| **متعلقہ موضوعات** | 
* بریلوی مکتب فکر
* رضویات پر پی ایچ ڈی کے مقالات، فہرست
* اعلیٰ حضرت ایکسپریس (براستہ احمد آباد)
* اعلیٰ حضرت ایکسپریس (براستہ بھلدی)
* درگاہ اعلیٰ حضرت
* عرس رضوی
* خانقاہ برکاتیہ

 |
| 
* **Category زمرہ**
* **کومنز**
* **ویکی اقتباسات**

 |